ઝાલાવાડમાં સરદાર વલ્લભભાઈ પટેલના જન્મ દિવસની ઉજવણી અંતર્ગત એકતા રથયાત્રાનું આયોજન કરવામાં આવ્યું છે. જેમાં સુરેન્દ્રનગર જિલ્લાના ૪૦૦ જેટલા ગામડાઓમાં બે તબક્કામાં એકતા રથ ફરી રહ્યો છે ત્યારે સુરેન્દ્રનગર અને વઢવાણ જેવા શહેરી વિસ્તારોમાં રન ફોર યુનિટીનું આયોજન કરવામાં આવ્યુ છે. ભારતના લોખંડી પુરૂષ સરદાર વલ્‍લભભાઈ પટેલના જન્‍મ દિવસે સમગ્ર દેશમાં રાષ્‍ટ્રીય એકતા દિવસની ઉજવણી કરવામાં આવનાર છે. આ ઉજવણીના ભાગરૂપે સુરેન્‍દ્રનગર ખાતે સરદાર પટેલના જન્‍મ દિવસની રાષ્‍ટ્રીય એકતા દિવસ તરીકે ઉજવણી થનાર હોવાનું જિલ્‍લા કલેકટર કે.રાજેશે જણાવ્‍યું છે. સુરેન્‍દ્રનગર ખાતે જિલ્‍લાકક્ષાના કાર્યક્રમની ઉજવણી અન્‍વયે મેરેથોન દોડ ‘‘રન ફોર યુનિટી‘‘ યોજાશે. જે આંબેડકર ચોક થી આ દોડનો પ્રારંભ થશે અને શહેરના વિસ્‍તારોમાં ફરીને આ રેલી જવાહર પોલીસ પરેડ ગ્રાઉન્‍ડ ખાતે પુરી થશે. આ દિવસે વિદ્યાર્થીઓને રાષ્‍ટ્રીય એકતા અને અખંડીતતાના શપથ લેવડાવવામાં આવનાર હોવાનું કે. રાજેશે. વધુમાં જણાવ્‍યું છે. જેમાં આંબેડકર ચોકથી પોલીસ પરેડ ગ્રાઉન્ડ સુધી મેરેથોન દોડમાં પોલીસ, સરકારી કર્મચારીઓ, ભાજપના કાર્યકરો વગેરે ૫ હજારથી વધુ લોકો ભાગ લેશે.